༧༽མཚན་མོའི་དབྱིན་ཡིག་སློབ་གྲྭ་ནས་བཀྲ་ཤིས་ཚེ་རིང་ལ་ཁེ་འབབ་རྒྱ་སྒོར་ཆིག་ཁྲི་ལྷག་ཙམ་བྱུང་།བཀྲ་ཤིས་ཚེ་རིང་ལགས་ཀྱིས་བོད་ལ་ཡར་རྒྱས་གཏོང་དགོས་ན་གྲོང་གསེབ་ནས་མགོ་འཛུགས་དགོས་པར་ངོས་འཛིན་གྱིས་མཚན་མོའི་དབྱིན་ཡིག་སློབ་གྲྭའི་ཁེ་འབབ་སྒོར་ཆིག་ཁྲི་ལྷག་དེ་བེད་སྤྱོད་ཀྱིས་རང་གི་ཕ་ཡུལ་གུར་ཕྱོགས་གྲོང་ཚོར་སློབ་གྲྭ་འཛུགས་ཐབས་གནང་བར་འགལ་རྐྱེན་མང་པོ་འཕྲད་ཀྱང་མཐར༡༩༩༡ལོར་སློབ་གྲྭ་དེ་འཛུགས་ཐུབ་པ་བྱུང་།དེ་རྗེས་ཕྱོགས་གཅིག་ནས་ཁོང་གིས་ཚོང་ལས་གཉེར་བ་དང་།ཕྱོགས་གཞན་ནས་ཚོང་གི་ཁེ་འབབ་སྤྱད་དེ་གྲོང་གསེབ་ས་ཁུལ་གཞན་མང་པོར་ཡང་སློབ་གྲྭ་ཆེ་ཆུང་༦༠བརྒལ་བ་གསར་དུ་བཙུགས་ཡོད་ཅིང་།དེ་ཚོ་ནི་༡༩༥༩རྗེས་བོད་ཀྱི་ཞིང་ཁུལ་དུ་སྒེར་གྱིས་བཙུགས་པའི་སློབ་གྲྭ་ཐོག་མའི་གྲས་རེད།